GiliGold/VAD_KnessetCorpus huggingface dataset:
מיכאל איתן:
יהיה לנו יותר ברור על מה אנחנו מתווכחים אחד עם השני.
מיכאל איתן:
כי גם אז- אם אומרים שזו התשתית הראייתית המספקת, אין לי יותר מה להגיד.
מיכאל איתן:
תחסכו את הזמן שלי.
מיכאל איתן:
כי אם התקבלה החלטה שמסתפקים בזה -אני אומר: אכן, אני מודה, התשתית הראייתית ישנה פה.
מיכאל איתן:
אין לי מה להגיד יותר מילה.
מיכאל איתן:
זה סתם ברבורי זמן.
מיכאל איתן:
הוויכוח צריך להיות, וכאן צריך לקבל את ההחלטה - האם אכן אנחנו מקבלים שזו תשתית ראייתית מספקת - כן או לא.
מיכאל איתן:
אם נמקד את הדיון על זה, ונקבל על זה החלטה- לדעתי, כל השאר כבר נגמר לכאן או לכאן.
מיכאל איתן:
כי אם יקבלו החלטה - וכאן 6 איש יקבעו, אם 6 איש יגידו לנו, החברים - בשבילנו התשתית הראייתית הזו לא מספקת, אנחנו רוצים תשתית ראייתית, כלומר - עצם שיקול הדעת של היועץ המשפטית זה לא תשתית ראייתית, אם 6 איש יגידו את זה, אז ברור לנו שצריך לעבור לרף יותר גבוה, ואז נשאל את עצמנו מה יהיה קודם ומה יהיה אחר כך.
מיכאל איתן:
אני מציע לכולנו - אני ניסיתי בתחילת התהליך לחפש תהליך של הידברות שלא יהיה - ידעתי שנגיע לרגעים האלה.
מיכאל איתן:
אני אומר לכם היום - אנחנו נמשיך הלאה, אנחנו ניפול לעוד מלכודות.
מיכאל איתן:
אני גם לא רוצה- ואני אומר את זה בכנות - שלא יהיה מצב ציני חס וחלילה, שבסופו של דבר יעשו לנו תרגילים.
מיכאל איתן:
גם יכול להיות מצב שבסוף יבואו אלינו בכל מיני טענות בעקבות השימוע - שזה כך או אחרת, ולכן אני לא צריך להתפטר או כן צריך.
מיכאל איתן:
אני לא בעד זה.
מיכאל איתן:
לכן, אל"ף- אני מאד מציע שתהיה הידברות.
מיכאל איתן:
בי"ת, אנחנו כבר רואים גם שזה לא כצעקתה.
מיכאל איתן:
בסוף חודש מאי, אחרי השימוע, אני מקווה שלפני כן --
גדעון סער:
ממש לא נכון.
גדעון סער:
אנחנו בדיוק רואים שזה כן כצעקתה, ושנבוא לעוד בקשת נבצרות זמנית.
גדעון סער:
בדיוק הפוך.
מיכאל איתן:
למה לא לנסות להידבר?
גדעון סער:
זה - אני בעד.
מיכאל איתן:
לדעתי - עד יום חמישי כן שווה שנעשה עוד התייעצות, אולי בלתי פורמלית, תנסי לרכז את זה, דברי עם היועץ המשפטי.
מיכאל איתן:
אולי נגיע לאיזושהי הבנה.
מיכאל איתן:
מישהו אמר כאן, וזה נכון: עכשיו כבר לא כבוד הנשיא מונח על הפרק, אלא כבודנו.
מיכאל איתן:
בואו נשתדל לצאת מזה.
מיכאל איתן:
נשתדל להגיע בהסכמה לאיזושהי - - נהפוך את זה למנוף, נכבד את הכנסת, מה שכל אחד מאתנו רוצה.
מיכאל איתן:
זו לא מלחמה אטומית, לא אנחנו הנאשמים פה.
מיכאל איתן:
אז אם אפשר להגיע - -
זהבה גלאון:
לא, לא שאני לא רוצה להידבר.
זהבה גלאון:
אני שמעתי בקשב רב את חבר הכנסת איתן.
זהבה גלאון:
הוא חוזר לאותן מושכלות יסוד שמנחות אותו והפער נותר בעינו.
מיכאל איתן:
למה נותר בעינו?
רוחמה אברהם-בלילא:
תדברו ביניכם אחר כך.
מיכאל איתן:
משפט סיום - עכשיו שמעת את הדיאלוג הזה.
מיכאל איתן:
הוא נעשה בטון של התנצחות.
זהבה גלאון:
לא, אין לי טון של התנצחות.
מיכאל איתן:
אני, אני מתנצח.
מיכאל איתן:
בואי תנסי את, יושבת הראש, לקיים ישיבה על כוס קפה, לא בפורום כזה, שאנחנו יכולים לשבת, לנסות ולשכנע אחד את השני ולקבוע מתווה שיהיה מוסכם על כולם.
מיכאל איתן:
אולי, אולי נצליח.
גדעון סער:
אני רוצה לומר - קודם כל למיכאל איתן.
גדעון סער:
אני בעד ההצעה של ההידברות.
גדעון סער:
אני חושב שצריך לעשות את זה, אני גם מוכן להשתתף בזה.
גדעון סער:
אני רק פונה אליך שאתה מציג - באמת, אני חושב שאתה טועה לחלוטין אך אני מכבד את הגישה שלך.
גדעון סער:
אל תשתמש במילה "להיטות".
גדעון סער:
מי שיסתכל וישמע מי פה להוט - לא בטוח שיגיע למסקנה מי זה.
גדעון סער:
אז אל תשתמש במונח.
גדעון סער:
אף אחד פה לא להוט.
מיכאל איתן:
אני להוט.
גדעון סער:
אתה אומר: יש כאלה שלהוטים להדיח.
גדעון סער:
במילים האלה השתמשת.
גדעון סער:
הנשיא כלא את כולנו לדבר הזה בהתנהלות שלו.
גדעון סער:
אין לנו שום אפשרות חוקית לסיים את זה, אנחנו מקיימים חובה, כמו שאמרה חברת הכנסת לבנת.
גדעון סער:
לא שאני לא מבין את התחושה שלו, אבל יבוא יום והנושאים יתבהרו, וכל אחד מאתנו שנקט בעמדה מסוימת יהיה מאד גאה בזה שהוא עמד, למרות כל המכשולים, שלא רק שמציגים חברי הכנסת - גם אחרים שנמצאים כאן.
גדעון סער:
אנחנו עמדנו על כבודנו ככנסת, ועל כבודנו כנציגי ציבור, בתנאים שלא סייעו לנו לעמוד על כבודנו.
גדעון סער:
לכן, גם אם אני מעריך שאין סיכוי בהדחה פוליטית, גם אם אני מעריך שהדבר הזה יכול לגרום נזק פוליטי - אני בכלל לא שוקל את הדברים האלה, כי הדבר הזה הוא הדבר שאתנו במשך כל החצי שנה הזו, וגילינו איפוק והגענו לנקודה שבה אנחנו צריכים להחליט האם להשאיר את החוק כאות מתה,או לא.
גדעון סער:
עכשיו צריך להבין עוד דבר- בלוח הזמנים ששם היועץ פה, לפנינו, עולה בצורה ברורה - אם השימוע יהיה בתחילת מאי, דהיינו, מיקי, שתהיה לנו בקשה נוספת לנבצרות באפריל.
קריאה:
נכון.
רוחמה אברהם-בלילא:
זה ברור.
גדעון סער:
זאת אומרת -זה לא "לא כצעקתה" זה "כן כצעקתה".
גדעון סער:
כי אגב, החוק גם לא מאפשר יותר מהארכה האחת.
גדעון סער:
אחר כך זה באישור מליאה.
גדעון סער:
זאת אומרת - הוא כבר יסיים את כל - - עד להגיע לתוצאה שכן כצעקתה, כיוון שאם ביולי הוא מסיים ורק במאי מתחיל להישמע השימוע - ואני יודע מה זה שימוע.
גדעון סער:
הוא לא בהכרח נגמר בישיבה אחת.
גדעון סער:
יש השלמות בכתב, ואחרי זה יושבים, ואחרי זה יושבים על טיוטת כתב אישום, אפשר להגיע להחלטה שמוגש כתב אישום אבל משנים את הסעיפים.
גדעון סער:
אפשרות מאד סבירה היא שהנשיא יסיים את כהונתו כנשיא ויום אחרי זה - יוגש נגדו כתב אישום חמור.
מיכאל איתן:
לא.
מיכאל איתן:
היועץ אמר שהוא יגמור את זה תוך שעות, ימים, מקסימים שבוע.
זהבה גלאון:
את השימוע.
גדעון סער:
סליחה, ממאי עד יולי זה שבועות.
גדעון סער:
במאי קבועה ישיבה.
גדעון סער:
אם גומרים בישיבה אחת - -
מיכאל איתן:
בא נתחיל מהסוף - אני אתך שלא צריך לתת סחבת בשום פנים ואופן.
גדעון סער:
היא כבר קיימת.
גדעון סער:
היא פה.
גלעד ארדן:
זה לא בידינו אם - -
מיכאל איתן:
בידינו ההדחה.
גלעד ארדן:
כן, אבל איך יתנהלו הפרקליטים מול היועץ בשימוע --
מיכאל איתן:
אבל אנחנו לא מחויבים לשימוע.
גדעון סער:
חבר הכנסת איתן - הוא יבוא לפה באפריל, ואז לא יציגו שום מכשולים בדרכו.
גדעון סער:
יקבלו החלטה בבליץ, תוך יום, כמו שהיה מקובל פה, בעבר, לא יציבו שום מכשולים על הדרך וגם לא נשמע הטחת הכפשות נגד חברי כנסת כי אז הם יצטרכו את הוועדה.
גדעון סער:
ואז אתה תבוא לאשר את הנבצרות הנוספת - - -
רוחמה אברהם-בלילא:
אני רוצה להפנות את תשומת לבך - חוק יסוד: נשיא המדינה, סעיף 5 מתייחס למועד הבחירה - "בחירת נשיא המדינה החדש תיערך לא מוקדם מ- 90 יום ולא יאוחר מ- 30 יום לפני תום תקופת כהונתו של הנשיא המכהן.
רוחמה אברהם-בלילא:
נתפנה מקומו של נשיא המדינה לפני תום תקופת כהונתו, תיערך הבחירה תוך 45 ימים מהיום שהתפנה מקומו".
רוחמה אברהם-בלילא:
אז עכשיו, גם מבחינת ההיבט הזה - של התאריכים שאנחנו נקראים אליהם, הרי שאם ביולי מסתיימת כהונתו, מתי מסתיימת כהונתו?
רוחמה אברהם-בלילא:
- תחילת יולי.
רוחמה אברהם-בלילא:
אז זאת אומרת שבאמצע מאי הכנסת צריכה להתכנס - -
גלעד ארדן:
מה זה קשור?
גלעד ארדן:
זה בחירת הנשיא הנוסף.
רוחמה אברהם-בלילא:
לא משנה, אבל זה בד בבד.
רוחמה אברהם-בלילא:
צריך לחשוב על זה בהיבט הציבורי.
גדעון סער:
הדבר החשוב הוא שהנשיא, מטרתו לסיים את כהונתו כנשיא.
גדעון סער:
יש אפשרות של הדחה גם אם אין לזה רוב כרגע.
גדעון סער:
יש אפשרות של אי אישור עוד בקשה לנבצרות זמנית ומה שיקרה אחריה.
גדעון סער:
זה הכל.
גדעון סער:
זה מה שעומד כרגע על הפרק.
גדעון סער:
לכן אני חושב, קודם כל, שההצעה של חבר הכנסת איתן היא טובה.
גדעון סער:
אמרתי את זה גם כשהוא העלה את זה בזמן הדיון בנוהל.
גדעון סער:
אני מפריד בין הגישה שלו לבין מה שהוא אמר עכשיו.
גדעון סער:
על מה שהוא אמר עכשיו, לפחות לפי ורסיה אחת, אני מקווה שאין ויכוח, שזה הונח בפנינו.
מיכאל איתן:
אני, דרך אגב, לא הפרטנר שלכם - אלא חברים מסיעות אחרות שכבר הודיעו שיתנגדו.
מיכאל איתן:
צריך לקרוא להם --
גדעון סער:
אני מעיד על עצמי- אין לי להיטות, אני בסך הכל מציג את העמדה שלי.
גדעון סער:
אני לא בא לשכנע אף אחד.
גדעון סער:
אבל מה שכן נראה לי שיכול לתרום, גם בראיה שלך - שנדבר ביחד, עם יושבת ראש הוועדה, על המתווה של המשך ההליך, כדי שהוויכוח הזה יהיה מכובד וסביר.
מיכאל איתן:
מה שהערתי - שצריך לזמן אותנו לבנות איזשהו דיון שיכול להניב תוצאות.
מיכאל איתן:
זה שאני ואתה נגיע להסכמה - זה לא ישנה כלום.
רוחמה אברהם-בלילא:
הדבר היחיד שיניב תוצאות הוא הצבעה, הרי.
רוחמה אברהם-בלילא:
לכאן או לכאן, אין דרך אחרת, כי אתה לא תשכנע אותם והם לא ישכנעו אותך.
מיכאל איתן:
את תתפלאי לשמוע.
רוחמה אברהם-בלילא:
אבל צריך לקבוע את המסגרת של ההמשך של יום חמישי הקרוב, למשל, או של ההמשך של הישיבה הקרובה שנקבע.
רוחמה אברהם-בלילא:
לצורך העניין הזה אני אקבע ישיבה בתחילת השבוע, ביום שני, שזה יום מליאה, עם מספר נציגים - -
גדעון סער:
אני רק מבקש שהפרוטוקול של הישיבה הזו יופץ לפני הישיבה.
גלעד ארדן:
יש לי גם הצעה - אני חושב שהעמדה הרלבנטית כדי להבין מה התשתית הראייתית הנדרשת - עם כל הכבוד, היא לא עמדתו של חבר הכנסת איתן או של כל אחד מחברי הכנסת שחברים בוועדה, אלא היא העמדה של מי שביקש את בקשת ההדחה.
גלעד ארדן:
ואני חושב, זהבה, שאם את, כמי שבאמת התחלת את התהליך הזה - הרי לצורך החוק נדרשים 20.
גלעד ארדן:
החתמתם 38.
גלעד ארדן:
נניח ש-20 מתוכם או כל ה- 38 - - לדעתי אולי היה חכם לקחת גם עורך דין שייצג את כל זה ואז זה היה מייעל את כל הדיון - והם היו חותמים לו שמבחינתם הקובלנה מוגשת כי התשתית הראייתית שמבחינתם התקיימה כדי להציג התנהגות בלתי הולמת, היא העובדה שיש שקילת כתב אישום בהסתברות גבוהה, כפי שהוא הסביר את המשמעות - זה העניין.
גלעד ארדן:
לא הראיות ולא המיהמנות של הנאנסת הזו או של הנאשמת הזו.
גלעד ארדן:
במידה ואנחנו היינו מתלכדים כדי להציג שהטענה שלנו שיש להדיח את הנשיא היא מושתתת אך ורק -- הרי על העובדה הזו אין חולק: עומד פה יועץ משפטי ואומר - אני שוקל להגיש כתב אישום.
גלעד ארדן:
אם היינו חותמים שזו גישתנו, חברי הוועדה, כל מה שהם היו צריכים להגיד זה להרים יד בעד או נגד, האם מבחינתם תשתית ראייתית כזו היא התנהגות בלתי הולמת - כן או לא, ונגמר הסיפור.
קריאות:
נכון.
מיכאל איתן:
מאה אחוז.
גלעד ארדן:
ולכן אפשר לחסוך את כל הדיון.
רוחמה אברהם-בלילא:
לכן נלך בשני שלבים, ותרשו לי לסכם את הישיבה הזו: תתקיים ישיבה של ניסיון הידברות עם מספר מועט של חברי כנסת.
רוחמה אברהם-בלילא:
חברי הכנסת גלאון וסער- אני מציעה שתשתתפו.
זהבה גלאון:
גדעון סער ייצג אותי בישיבת ההידברות.
רוחמה אברהם-בלילא:
חבר הכנסת איתן וחבר הכנסת אביגדור יצחקי - -
מיכאל איתן:
אני מציע שיהיה גם חבר הכנסת מרגי.
רוחמה אברהם-בלילא:
אז חברי הכנסת - גדעון סער, חבר הכנסת אביגדור יצחקי וחבר הכנסת מיקי איתן - -
מיכאל איתן:
אני כאן לא מביא חיילים.
מיכאל איתן:
צריכים לקחת מישהו מה - -
קריאה:
אסתרינה.
רוחמה אברהם-בלילא:
אסתרינה טרטמן ויעקב מרגי.
רוחמה אברהם-בלילא:
אנחנו נעשה ישיבה מקדמית וביום חמישי הבא נקבע דיון ארוך שבסופו תהיה הצבעה, לפי הצעתו של חבר הכנסת ארדן - האם הקובלנה שהגשת היא תשתית ראייתית - -
גדעון סער:
לא, זו כבר הצבעה על הקייס.
גדעון סער:
מה שהוא הצביע זו הצבעה על הקייס.
זהבה גלאון:
לא, מה פתאום.
זהבה גלאון:
צריך יהיה להצביע האם יש רוב להדיח את הנשיא או אין רוב.
נורית אלשטיין:
משום שאתה אומר שרק אז נגבש--
גדעון סער:
אבל אני טוען שזה כבר קיים.
נורית אלשטיין:
אז תגיד את זה.
גדעון סער:
אני חלוק על חבר הכנסת איתן.
גדעון סער:
אני טוען - -
רוחמה אברהם-בלילא:
אנחנו נקבע את זה בישיבה הפנימית שנקיים.
רוחמה אברהם-בלילא:
תגידו לחברי הכנסת על נוהל הדיון הבא.
רוחמה אברהם-בלילא:
בוקר טוב לכולם, כפי שביקשתם אנחנו נתחיל את ישיבות הוועדה בימי שני בשעה עשר.
רוחמה אברהם-בלילא:
על סדר היום: אנחנו צריכים לקבוע מסגרת לדיון להביע אי אמון בממשלה ויש לנו היום שלוש הצעות.
רוחמה אברהם-בלילא:
ההצעה הראשונה: המצב הקשה במערכת הבריאות של האיחוד הלאומי-מפד"ל ויהדות התורה, כאשר המועמד להרכיב את הממשלה הוא חבר הכנסת יעקב ליצמן.
רוחמה אברהם-בלילא:
ההצעה השנייה היא בנושא: חזרת החיזבאללה לכוחו לנוכח התנהלות הממשלה, של הליכוד, והמועמד להרכיב את הממשלה הוא בנימין נתניהו.
רוחמה אברהם-בלילא:
ההצעה השלישית היא בנושא: מדיניותה בתחום המדיני, כלכלי וחברתי של בל"ד-רע"מ-תע"ל-חד"ש והמועמד להרכיב את הממשלה הוא חבר הכנסת ג'מאל זחאלקה.
רוחמה אברהם-בלילא:
חברי הכנסת, אני מציעה עשר דקות למציעים וחמש דקות לכל סיעה.
רוחמה אברהם-בלילא:
נא להצביע.
רוחמה אברהם-בלילא:
הצבעה בעד ההצעה – רוב נגד – מיעוט נמנעים - אין ההצעה נתקבלה.
רוחמה אברהם-בלילא:
בקשות חברי הכנסת להקדמת הדיון בהצעות החוק לפני הקריאה הטרומית: הצעת חוק העסקת עובדים על ידי קבלני כוח אדם (תיקון קבלני שירותים), התשס"ז-2007, (פ/2110/17), הצעת חבר הכנסת דוד טל.
רוחמה אברהם-בלילא:
הצעת חוק הודעה לעובד (תיקון – תנאי עבודה), התשס"ז-2007, (פ/2095/18), הצעת חבר הכנסת דב חנין.
רוחמה אברהם-בלילא:
היו לנו חמש בקשות אבל שלושה חברי כנסת משכו את הצעתם, חברי הכנסת נודלמן, אורלב ואורית נוקד.
רוחמה אברהם-בלילא:
לפיכך יש רק שתי הצעות שאנחנו צריכים לדון האם לתת להן פטור מחובת הנחה.
רוחמה אברהם-בלילא:
הצעה ראשונה היא של חבר הכנסת דוד טל – הצעת חוק העסקת עובדים זרים על ידי קבלני כוח אדם (תיקון קבלני שירותים), התשס"ז-2007, (פ/2110/17).
רוחמה אברהם-בלילא:
חבר הכנסת דוד טל, אנא נמק בפני הוועדה מדוע אתה מבקש פטור מחובת הנחה.
דוד טל:
הצעת חוק דומה לזאת, של חבר הכנסת ביילין, עברה לפני כשבועיים-שלושה.
דוד טל:
אני חושב שיהיה נכון לפטור את הצעת החוק שלי כדי שהיא תבוא לוועדה יחד עם הצעתו של חבר הכנסת ביילין.
דוד טל:
יהיה נכון וראוי לאחד את שתי ההצעות יחד.
דוד טל:
בשעתו העברתי הצעת חוק, שלא כוללת את עובדי קבלן שירותים ואני חושב ששגגה יצאה מתחת ידי בכך שלא הכנסתי גם את עובדי השירותים.
רוחמה אברהם-בלילא:
הצבעה בעד הבקשה להקדמת הדיון בהצעת החוק – 11 נגד – אין נמנעים – אין הבקשה להקדמת הדיון בהצעת החוק נתקבלה.
רוחמה אברהם-בלילא:
11 הצביעו בעד ולפיכך אני קובעת כי הצעתך קיבלה פטור מחובת הנחה.
דוד טל:
אני מבקש לציין שזו גם הצעתו של חבר הכנסת דב חנין, שהוא היוזם של הצעת החוק.
רוחמה אברהם-בלילא:
אנחנו עוברים בבקשה לפטור מחובת הנחה להצעת חוק הודעה לעובד (תיקון – תנאי עבודה), התשס"ז-2007, (פ/2095/18), של חבר הכנסת דב חנין.
רוחמה אברהם-בלילא:
אנא, אדוני, נמק לוועדה מדוע אתה מבקש פטור מחובת הנחה.
דב חנין:
תודה רבה גברתי.
דב חנין:
הצעת החוק הזאת זכתה כבר לתמיכת הממשלה, ועדת השרים הביעה תמיכה בהצעת החוק.
דב חנין:
שנית, הצעת החוק מאד חשובה ומאד דחופה ולמעשה היא הצעת חוק מאד טכנית.
דב חנין:
כאשר יש הסכם בין קבלן כוח האדם לבין המזמין, שבו המזמין וקבלן כוח האדם קובעים את תנאי העבודה של עובד הקבלן, החוק יחייב את קבלן כוח האדם להודיע גם לעובד עצמו מה הם תנאי העבודה שלו, שסוכמו בינו לבין המזמין.
דב חנין:
ההצעה דחופה מכיוון שהצעה בנושא דומה, שמסדירה צד אחר בנושא עובדי קבלני כוח אדם, כבר עברה בקריאה טרומית והמטרה היא לקיים את הדיון בכל הנושאים שקשורים לעובדי קבלני כוח אדם יחד, כדי שהנושא יזכה לטיפול כולל.
דב חנין:
אני רוצה לציין שעל הצעת החוק חתומים יחד אתי גם חברי הכנסת אורון, יחימוביץ', רן כהן, יעקב מרגי, יורם מרציאנו וליה שמטוב.
דב חנין:
אני חושב שזאת הצעה מאד מאד ראויה לקבלת פטור מחובת הנחה בנסיבות האלה.
רוחמה אברהם-בלילא:
הצבעה בעד הבקשה להקדמת הדיון בהצעת החוק – רוב נגד – אין נמנעים – אין הבקשה להקדמת הדיון בהצעת החוק נתקבלה.
רוחמה אברהם-בלילא:
11 בעד, ללא מתנגדים וללא נמנעים.
רוחמה אברהם-בלילא:
לפיכך אני קובעת שהצעתך קיבלה פטור מחובת הנחה.
רוחמה אברהם-בלילא:
חברי הכנסת, אנחנו מקדמים בברכה את המנהיגות האתיופית מנס-ציונה.
רוחמה אברהם-בלילא:
ברוכות הבאות.
רוחמה אברהם-בלילא:
אני מקווה שתיהנו מביקורכם במשכננו ותפיקו ממנו את מירב התועלת.
רוחמה אברהם-בלילא:
קביעת ועדות לדיון בהצעות החוק הבאות: הצעת חוק עיריות איתנות, התשס"ו-2006, הצעת חבר הכנסת דוד טל (פ/17/825).
רוחמה אברהם-בלילא:
הצעת חוק האזרחות (תיקון – הסמכות לביטול אזרחות בגין מעשה של הפרת אמונים), התשס"ז-2006, הצעת חבר הכנסת גלעד ארדן (פ/17/1708).
רוחמה אברהם-בלילא:
חברי הכנסת, אנחנו עוברים לנושא הבא: קביעת ועדות לדיון בהצעות החוק הבאות: הצעת חוק עיריות איתנות, התשס"ו-2006, הצעת חבר הכנסת דוד טל (פ/17/825).
רוחמה אברהם-בלילא:
במליאה נשמעו הצעות להעביר את ההצעה לדיון בוועדת הפנים והגנת הסביבה או לדיון בוועדה לזכויות הילד.
רוחמה אברהם-בלילא:
יושב ראש הוועדה לזכויות הילד, כמובן שהנושא איננו שייך לוועדה הזאת.
רוחמה אברהם-בלילא:
יושב ראש ועדת הפנים והגנת הסביבה מבקש להעביר אליו את הדיון בהצעת החוק מכיוון שנושא העיריות נדון בוועדת הפנים.
רוחמה אברהם-בלילא:
אני עוברת להצבעה להעביר את הצעת החוק לדיון בוועדת הפנים.
רוחמה אברהם-בלילא:
הצבעה בעד ההצעה להעביר את הצעת החוק לוועדת הפנים והגנת הסביבה – 11 נגד – אין נמנעים – אין ההצעה להעביר את הצעת חוק עיריות איתנות, התשס"ו-2006, לוועדת הפנים והגנת הסביבה נתקבלה.
רוחמה אברהם-בלילא:
11 בעד, אין מתנגדים ואין נמנעים.
רוחמה אברהם-בלילא:
לפיכך אני קובעת שהצעת החוק תועבר לדיון להכנתה לקריאה שנייה ושלישית בוועדת הפנים והגנת הסביבה.
רוחמה אברהם-בלילא:
הנושא הבא: קביעת ועדות לדיון בהצעת החוק הבאה: הצעת חוק האזרחות (תיקון – הסמכות לביטול אזרחות בגין מעשה של הפרת אמונים), התשס"ז-2006, הצעת חבר הכנסת גלעד ארדן (פ/17/1708).
רוחמה אברהם-בלילא:
יושב ראש ועדת הפנים והגנת הסביבה מבקש להעביר אליו את הנושא בטענה שחוקי האזרחות נדונים בוועדת הפנים.
רוחמה אברהם-בלילא:
יושב ראש ועדת החוקה, חוק ומשפט נתן את הסכמתו לכך שהחוק הזה יידון בוועדת הפנים והגנת הסביבה, בהסכמה של יושבי ראש הוועדות.
רוחמה אברהם-בלילא:
גם לפי הייעוץ המשפטי נאמר שהנושא צריך להיות נדון בוועדת הפנים והגנת הסביבה.
רוחמה אברהם-בלילא:
חבר הכנסת ארדן, בבקשה.
גלעד ארדן:
אני סבור שהוועדה שמתאימה לדון בנושא היא ועדת החוקה מכיוון שמדובר בסמכות של בית משפט.
גלעד ארדן:
עד עתה, הסמכות בעניין החוק היתה נתונה לשר הפנים והחוק שלי משנה לגמרי את המנגנון, על פי המלצתו של היועץ המשפטי לממשלה, מני מזוז.
גלעד ארדן:
החוק הזה לא הובן גם כשהוא הובא למליאה והצביעו עליו לפי חתכים של שמאל וימין.
גלעד ארדן:
החוק קובע שמכיוון שהליך נטילת אזרחות מאדם הוא כל כך קיצוני ודרקוני, לא ראוי שהוא ייעשה על ידי סמכות מנהלית, על ידי אדם אחד, קרי: שר הפנים, אלא הוא יעבור להיות בסמכות של בית המשפט בלבד.
גלעד ארדן:
זה נעשה על פי המלצה של ועדה, בראשות היועץ המשפטי לממשלה, מני מזוז, שהמליץ כך לפני מספר שנים.
גלעד ארדן:
לכן אני חושב שההיבטים של החוק הזה הם היבטים חוקתיים, הסמכות מועברת לבית המשפט והוועדה הראויה לדון בו היא ועדת החוקה, חוק ומשפט.
רוחמה אברהם-בלילא:
הצעתך נמצאת לפניי.
רוחמה אברהם-בלילא:
אמרה לי היועצת המשפטית של הוועדה שלפחות שלוש פעמים מוזכר פה שר הפנים – שר הפנים רשאי, שר הפנים ימנה ועדה מייעצת וכו'.
רוחמה אברהם-בלילא:
האם לגברתי היועצת המשפטית של הוועדה יש משהו להוסיף בעניין?
ארבל אסטרחן:
חוק האזרחות נדון בוועדת הפנים.
נסים זאב:
אני בטוח שמבחינה משפטית אין מניעה שוועדת החוקה תדון בסוגיה הזאת.
נסים זאב:
זאת סוגיה כבדה ויש לה הרבה משמעויות.
נסים זאב:
לא כל מה שנוגע לאזרחות אוטומטית קשור לוועדת הפנים.
נסים זאב:
אני מציע להעביר את הצעת החוק לוועדת החוקה.
נסים זאב:
יש סיבות נוספות שאני לא רוצה לפרט אותן, אבל אם רוצים לקיים דיון רציני ומעמיק, ושנקבל החלטה עם יועצים משפטיים מכל הכיוונים, זה המקום לדון בה.
משה שרוני:
אני חושב שאנחנו מערבבים שני דברים בצורה לא מאוזנת ולא נכונה.
משה שרוני:
כל הנושא הזה שייך לוועדת הפנים ופתאום אנחנו מטילים על ועדת החוקה נושאים שלא שייכים לה בכלל.
גדעון סער:
מאחר ומדובר בחוק של המציע, והמציע בדיעה מסוימת, אין דחיפות לפעול בעניין זה על אף דעתו ואנחנו מבקשים לקיים התייעצות סיעתית בעניין.
רוחמה אברהם-בלילא:
האם אדוני מבקש לדחות את ההצבעה?
זהבה גלאון:
גברתי, אנחנו מבקשים להצביע על הנושא.
זהבה גלאון:
ההתייעצות הסיעתית בפעם הקודמת ארכה שלושים שניות.
נסים זאב:
אני רוצה לקבל תשובה מהיועצת המשפטית האם יש מניעה לדון בנושא בוועדת החוקה.
גדעון סער:
גברתי, לא דומה מקום שמנסים לעשות בו פיליבסטר, למנוע חקיקת חוק, כפי שהיה במקרה שהזכירה יושבת ראש סיעת מרצ, לבין מקרה שבו מחליטים על העברת הצעת חוק, שנוגעת למציע והגורם שאמור להיות לו דחוף שהנושא יקודם הוא המציע.
גדעון סער:
זכותנו לעניין זה לשקול את הדברים ולא ייגרם שום נזק לאף גורם אחר.
גלעד ארדן:
אני יכול למשוך את כל החוק.
זהבה גלאון:
תמשוך אותו.
גדעון סער:
גברתי, אני יכול להגיע לאותה מסקנה כפי שעשו חברי הכנסת טיבי וגלאון, כאשר אחרי נעילת ישיבה מסוימת ביקשו רביזיה והרביזיה נדונה בישיבה אחרת.
גדעון סער:
בטכניקה אחרת אני יכול להגיע בדיוק לאותה תוצאה.
גדעון סער:
גברתי, אני רוצה לומר מספר דברים מכיוון שאני חושש שמנסים להגביל את סמכותה.
גדעון סער:
לנושא התייעצות סיעתית אמנם אין מגבלה בתקנון וניתן לקבוע מחצי דקה ועד כמה שבועות.
גדעון סער:
זכותו של יושב ראש ועדה לקבוע על פי שיקול דעתו ועל פי הנסיבות ובמקרה זה ברור שהכלל צריך להיות גמיש.
נסים זאב:
האם יש מניעה לדון בהצעת החוק הזאת בוועדת החוקה, חוק ומשפט?
ארבל אסטרחן:
החוק שייך לוועדת הפנים והגנת הסביבה באופן מובהק.
ארבל אסטרחן:
לא רק מדובר בתיקון לחוק האזרחות אלא בנושא של ביטול האזרחות והוא כולל שני סעיפים קטנים.
ארבל אסטרחן:
אחד אומר: בית המשפט המחוזי רשאי, לבקשת שר הפנים, לבטל אזרחות.
ארבל אסטרחן:
סעיף קטן שני אומר: שר הפנים רשאי, לאחר שעיין בהמלצות הוועדה, לבטל אזרחות.
ארבל אסטרחן:
אכן, אמר חבר הכנסת ארדן שמדובר בהעברת סמכויות משר הפנים לבית המשפט, אבל עדיין מדובר פה בנושא של אזרחות ושלילת אזרחות וזה נושא שוועדת הפנים עוסקת בו.
ארבל אסטרחן:
לשאלת חבר הכנסת זאב, אנחנו לא רואים בעובדה שהצעת חוק תידון שלא בוועדה שבתחומי סמכותה נמצא הנושא כפגם בהליך החקיקה, אבל אם ועדת הכנסת יכולה לפעול לפי התקנון או לא לפי התקנון, המלצתנו תמיד תהיה לפעול בהתאם לתקנון.
זהבה גלאון:
אני רוצה לבקש מיושבת ראש הוועדה להחיל אמות מידה שוות בנוגע לסמכויות הוועדה.
זהבה גלאון:
אני רוצה להזכיר לוועדה שלפני כשבועיים הגיש חבר הכנסת סער הצעת חוק אנטי דמוקרטית בעליל.
זהבה גלאון:
ביקשנו התייעצות סיעתית וניתנה לנו התייעצות סיעתית של שלושים שניות.
רוחמה אברהם-בלילא:
לא, היא ניתנה לדקה.
זהבה גלאון:
ראשית, אני מבקשת להחיל את אותן אמות מידה גם על הצעות, שהנזק שלהן פחות.
רוחמה אברהם-בלילא:
גברתי, תוך כדי דברייך אני מקבלת בקשה מהמציע, שמבקש למשוך את ההצעה שלו.
זהבה גלאון:
אני רוצה להעיר עוד הערה.
זהבה גלאון:
זכותו של המציע למשוך את הצעת החוק ולחכות לקונייקטורה מזדמנת, שבה יהיה לו רוב.
זהבה גלאון:
אני חושבת שלא נכון שחברי הוועדה לא מתחשבים בייעוץ המשפטי.
זהבה גלאון:
ברגע שיש הסכמה בין שני יושבי ראש ועדות אנחנו לא יכולים לעשות אובר-רולינג להסכמה ביניהם.
רוחמה אברהם-בלילא:
קביעת ועדה לדיון בהצעה לסדר היום בנושא: "אלימות נגד קשישים בישראל" – הצעת חברי הכנסת מיכאל נודלמן, נסים זאב, סטס מיסז'ניקוב ואבישי ברוורמן
רוחמה אברהם-בלילא:
חברי הכנסת, הנושא הבא הוא קביעת ועדה לדיון בהצעה לסדר היום בנושא: "אלימות נגד קשישים בישראל" – הצעת חברי הכנסת מיכאל נודלמן, נסים זאב, סטס מיסז'ניקוב ואבישי ברוורמן.
רוחמה אברהם-בלילא:
במליאה נשמעו הצעות להעביר את הנושא לוועדת העבודה, הרווחה והבריאות או לוועדת הפנים והגנת הסביבה.
רוחמה אברהם-בלילא:
יושב ראש ועדת הפנים והגנת הסביבה מבקש להעביר את הנושא לוועדת הפנים בטענה כי תפקוד המשטרה ברשויות המקומיות נמצא בתחום סמכותה של ועדת הפנים.
רוחמה אברהם-בלילא:
יושב ראש ועדת העבודה והרווחה מציע להעביר את הנושא לדיון בוועדה המשותפת של ועדת העבודה, הרווחה והבריאות וועדת הפנים והגנת הסביבה.
רוחמה אברהם-בלילא:
חברי הכנסת, אני חושבת שהקמת ועדה משותפת להצעה לסדר היום פירושה לסבך יותר מדי את הנושא הזה.
רוחמה אברהם-בלילא:
אנחנו נעביר את הדיון לוועדה אחת ונקבע לאיזו ועדה.
יורם מרציאנו:
נושא הקשישים צריך להיות נדון בוועדת העבודה והרווחה, אבל בהצעה לסדר אנחנו מדברים על אלימות נגד קשישים, שהמשטרה צריכה לטפל בה.
יורם מרציאנו:
אנחנו מדברים על טיפול של המשטרה באופן פר אקסלנס.
יורם מרציאנו:
אם נקיים את הדיון בוועדת העבודה והרווחה, יספרו לנו כמה בתים לקשישים הם פתחו ומה הם עושים.
יורם מרציאנו:
אנחנו צריכים לבוא בטענות למשטרה, כדי לתת מענה לאותם אנשים, שחסרי ישע מול אותם גורמים פליליים.
יורם מרציאנו:
לכן אני מציע להעביר את הנושא לדיון בוועדת הפנים והגנת הסביבה.
יעקב מרגי:
אם הנושא יועבר לוועדת הפנים והגנת הסביבה, אני מבקש לעמוד על כך שהדיון הזה יתקיים בהקדם כי הוועדה הזאת עמוסה בהרבה נושאים אחרים.
יורם מרציאנו:
אני מוכן לדבר עם יושב ראש ועדת הפנים ולדעתי הוא ייעתר לבקשה שלנו.
רוחמה אברהם-בלילא:
חבר הכנסת נסים זאב, בבקשה.
נסים זאב:
חבר הכנסת מרציאנו קרא את מחשבות לבי והוא אמר בדיוק את מה שרציתי לומר.
נסים זאב:
הנושא הוא אלימות ולא קשישים.
רוחמה אברהם-בלילא:
הצבעה בעד הבקשה להעביר את ההצעה לסדר היום לדיון בוועדת הפנים והגנת הסביבה– 12 נגד – אין נמנעים – אין הבקשה להעביר את ההצעה לסדר היום לדיון בוועדת הפנים והגנת הסביבה נתקבלה.
רוחמה אברהם-בלילא:
12 בעד, אין מתנגדים ואין נמנעים.
רוחמה אברהם-בלילא:
לפיכך אני קובעת שההצעה לסדר היום תידון בוועדת הפנים והגנת הסביבה.
רוחמה אברהם-בלילא:
ה.
רוחמה אברהם-בלילא:
קביעת הרכב הוועדה המשותפת של ועדת הכספים וועדת הפנים והגנת הסביבה לדיון בהצעה לסדר היום בנושא: "מצב המקלטים ביישובי הצפון", הצעת חברי הכנסת מרינה סולודקין, יצחק אהרונוביץ', יצחק וקנין, ניסן סלומינסקי ויצחק זיו
רוחמה אברהם-בלילא:
מליאת הכנסת החליטה להעביר לוועדה המשותפת של ועדת הכספים וועדת הפנים והגנת הסביבה את ההצעה לסדר היום בנושא: "מצב המקלטים ביישובי הצפון", הצעת חברי הכנסת מרינה סולודקין, יצחק אהרונוביץ', יצחק וקנין, ניסן סלומינסקי ויצחק זיו.
רוחמה אברהם-בלילא:
בכפוף להוראות סעיף 16א לתקנון הכנסת, על ועדת הכנסת להרכיב את הוועדה במספר חברים שווה לכל אחת מהוועדות המשותפות וכן לקבוע את יושב ראש הוועדה המשותפת מתוך חברי הוועדה, שלפי ועדת הכנסת העניין נוגע לה יותר מבחינת תפקידיה.
רוחמה אברהם-בלילא:
המלצת ועדת הכנסת היא שיושב ראש הוועדה יהיה מתוך ועדת הכספים.
רוחמה אברהם-בלילא:
חברי הכנסת, אין ספק שזו סוגיה חשובה מאד ולכן צריך לא רק להעלות אותה לסדר אלא גם לטפל בה.
רוחמה אברהם-בלילא:
אני חושבת שנחרוג מהנושא הקודם אבל בתנאי אחד, שהדיונים יתקיימו שם בדחיפות המירבית.
רוחמה אברהם-בלילא:
אם לא כן, נעביר את הנושא לוועדה אחת, ועדת הפנים.
רוחמה אברהם-בלילא:
המליאה ביקשה להרכיב ועדה משותפת, אולם, לעניות דעתי, עם כל מה שקורה כרגע בוועדת הכספים – כן יושב ראש, לא יושב ראש, כן מחליף, לא מחליף – אני מציעה שנעביר את הנושא לדיון בוועדת הפנים כדי לא לעכב את הסוגיה.
רוחמה אברהם-בלילא:
לפיכך ועדת הכנסת רשאית להמליץ למליאה להעביר את ההצעה לסדר היום להיות נדונה בוועדת הפנים והגנת הסביבה.
רוחמה אברהם-בלילא:
הצבעה בעד ההצעה להעביר את ההצעה לסדר היום לדיון בוועדת הפנים והגנת הסביבה – רוב נגד – אין נמנעים – אין ההצעה להעביר את ההצעה לסדר היום לדיון בוועדת הפנים והגנת הסביבה נתקבלה.
רוחמה אברהם-בלילא:
9 בעד, אין מתנגדים ואין נמנעים.
רוחמה אברהם-בלילא:
לפיכך אני קובעת שההצעה לסדר היום תועבר לדיון בוועדת הפנים והגנת הסביבה.
רוחמה אברהם-בלילא:
תודה רבה לכולם, הישיבה נעולה.
יעקב מרגי:
שלום לכולם, אני מתכבד לפתוח את ישיבת ועדת הכנסת.
יעקב מרגי:
לפני שנגיע לנושא שעל סדר היום, רציתי לעדכן את חברי הכנסת.
יעקב מרגי:
הישיבה שהיתה מתוכננת להיום, בנושא דיון בקובלנה של חברי הכנסת להדחת הנשיא, נדחתה ליום רביעי הבא.
משה שרוני:
השימוע יהיה במאי, השימוע ייגמר ביולי, הוא יהיה אזרח פשוט.
משה שרוני:
חבל שאתם מבזבזים את הזמן של חברי הכנסת.
יעקב מרגי:
לצערי הרב, הנושא שעל סדר היום, ערעורים על החלטת יו"ר הכנסת והסגנים שלא לאשר דחיפות הצעות לסדר היום, המערערים לא נמצאים, לכן לא נותר אלא לנעול את הישיבה.